Thorin Hrastoštit
<s>Torin Hrastoštit je izmišljeni lik iz romana o Srednjoj Zemlji Dž.</s><s>R. R. Tolkina.</s><s>Kao jedan od glavnih likova pojavljuje se u romanu „Hobit“, a spominje se i u „Nezavršenim pričama“.</s>

<s>Torin je patuljak iz Erebora.</s><s>On je sin Traina Drugog i unuk Trorov.</s><s>On je jedan od glavnih likova knjige „Hobit“.</s>

<s>Biografija lika 
Torin se rodio 2746. g. Trećeg doba.</s><s>Imao je svega 24 godine kad je zmaj Šmaug napao Erebor, i zajedno sa ostalim patuljcima bio je primoran da luta.</s><s>Toga trenutka kada je zmaj napao vilovnjaci su odbili da pruže pomoć patuljcima, što je Torina tada jako naljutilo.</s>

<s>2790. g. tokom pokušaja patuljaka da zauzmu Moriju njegovog dedu Trora ubija Azog Oskrvnitelj, i njegovo telo orci bacaju razbacano u komadima preko istočne kapije.</s><s>To je započelo rat između patuljaka i oraka.</s><s>2799. g. patuljci ponovo pokušavaju da zaumu Moriju.</s><s>U toku bitke Azog je Torinu slomio štit, te se Torin morao braniti samo hrastovim deblom, po čemu je i dobio ime Hrastoštit.</s><s>Iako se branio samo s njim uspeo je da porazi i ubije Azoga osvetivši time svoga dedu.</s><s>Patuljci su dobili ovu bitku ali nisu puno slavili jer su toga dana imali previše gubitaka.</s><s>Takođe su se bojali da uđu dublje u Moriju jer su verovali da se tu nalazi Balrog.</s>

<s>2941. g. jedna skupina patuljaka na čelu sa Torinom odlučila je da povrati Erebor od zmaja Šmauga.</s><s>Za pomoć su zamolili čarobnjaka Gandalfa koji je na to pristao.</s><s>Tada Torin upoznava Bilba Baginsa kojeg je Gandalf poveo zajedno sa njima.</s><s>Uz dosta nedaća na putu, patuljci su ipak uspeli da povrate Erebor (velikim delom uz Bilbovu pomoć).</s>

<s>Neposredno pre bitke pet armija Bilbo Bagins je ukrao svetokamen kako bi ga iskoristio kao kontru pregovaranja.</s><s>Iako nije mislio ništa zlonamerno ovo je naljutilo Torina koji ga je tada oterao sa planine.</s><s>Patuljci,ljudi i vilovnjaci borili su se protiv oraka i vargi.</s><s>Oni su se brzo povukli na obronke planine.</s><s>Orčku vojsku predvodio je osvetnički nastrojen Bolg kojem je Torin ubio oca.</s><s>Na početku su strane dobra pobeđivale, ali je Oraka bilo previše pa je Torin probao očajnički juriš sa delom snaga ali nije uspeo.</s><s>Kada se činilo da je sve izgubljeno stigli su orlovi i čovek-medved Beor koji je ubio Bolga.</s><s>Snage dobra su pobedile ali je Torin tada umro, nakon što se nekoliko trenutaka pre smrti pomirio s Bilbom.</s>

<s>Film 
Torina je u trilogiji Hobit glumio Ričard Armitidž.</s>

<s>Izvori</s>

<s>Literatura</s>

<s>Likovi iz serijala The Hobbit
Filmski likovi
Animirani likovi
Likovi iz videoigara
Fiktivni monarsi
Fiktivni vojskovođe
Fiktivni vojnici</s>

